Bréck vu Miersch

D'Bréck vu Miersch, och nach Laangbréck genannt, ass eng Bréck op der Nationalstrooss 7, déi Bierschbech mat Miersch verbënnt.

Vum Rond-point (N7, rue Lohr, Fielser Strooss) zu Bierschbech aus geet d'Bréck liicht biergop an dréit an engem liichte Bou nordwestlech a Richtung Miersch. Se féiert iwwer d'Uelzecht, d'Eisebunnsstreck Lëtzebuerg-Ëlwen an dann an enger liichter Descente laanscht den Depot vun der Bauverwaltung am Weste bis op Miersch op d'Kräizung mat der rue Grande-Duchesse Charlotte an der rue de la Gare.

D'Bréck mat der interner Nummer O.A. 202O.A. = ouvrage d'art vu Ponts et Chaussées huet eng Längt vun ongeféier 285 Meter.

Déi al Bréck, aus virgespaantem Bëtong, déi 1956 gebaut gouf, ass wéinst hirem schlechten Zoustand ë. a. vum Eisebëtong an de Cornichen an an de Mauere vun der BréckÄntwert vum Stroossebauminister vum 22. Mäerz 2006 op eng parlamentaresch Ufro an awer och am Kader vun engem neien Amenagement vun de Stroossen tëscht 2014 an 2016 ersat ginnZwei neue Brücken für Mersch op wort.lu vum 7. August 2013.

 Déi nei Bréck
Déi nei Bréck ass eng Schréiseelbréck mat enger Längt tëscht de Widderlagere vun 260 Meter op véier Felder opgedeelt (43,3 - 2 × 86,7 - 43,3). Si huet zwéin 30 m héich PilierenHéicht vun de Pilieren iwwer dem Tablier déi 20 Seeler droen an zousätzlech op all Säit nach zwéin Opleeër fir déi zwee säitlech Felder. Den Tablier ass 14,20 Meter breet mat enger Evasioun op 15,80 Meter op der Héicht vun de Pilieren.

D'Aarbechte fir déi nei Bréck hunn den 1. September 2014 ugefaangen. Vu Mee bis August 2015 goufen déi uneneegeschweesst stolen Dunne Stéck fir Stéck op déi nei bëtongs Piliere gedréckt. Am September goufen déi zwéi markant rout Pilieren opgeriicht an an de Méint dono goufen d'stole Seeler tëscht de Pilonen an der Bréck festgemaach a gespaant. Den 18. Juni 2016 konnt s'a Betrib geholl ginn. Kuerz drop hunn d'Ofrappaarbechten un der aler Bréck ugefaangen; si waren am September 2016 ofgeschloss."Die rote Brücke aus Mersch im Zeitraffer." wort.lu, 15. August 2016.

Déi nei Bréck gouf am Kader un enger ganzer Rëtsch Baumoossname ronderëm Bierschbech a Miersch konzipéiert, woubäi, och:
 d'Stroossen ob béide Säiten nei ugeluecht goufen, d. h. op der nërdlecher Säit zu Miersch ass d'Kräizung um Enn vun der Bréck nei amenagéiert a mat Verkéiersluuchten ekipéiert gëtt, gradewéi op der südlecher Säit zu Bierschbech de Rond-point en zousätzlechen Accès kritt huet, fir vun do aus an deen neie Wunnquartier ze féieren;
 eng zweet - méi kleng - Bréck gebaut gouf, déi op der Bierschbecher Säit vum Rond-point aus iwwer eng nei Strooss ënnert der Haaptbréck erduerch a Richtung vum neie "grénge Quartier" an dem neie Park-and-Ride „Flohr“ féiert.

 Biller 

 Um Spaweck 

 Remplacement du pont à Mersch et réaménagement de la N7 op der Websäit vun der Administration des Ponts et Chaussées; fir d'lescht gekuckt den 1. Februar 2015
 Zwei Jahre Bauzeit - Die rote Brücke aus Mersch im Zeitraffer de 15. August 2016 op www.wort.lu

Kategorie:Gemeng Miersch
Miersch
Miersch
Kategorie:Bauwierker 2016